ZAPISNIK
17. sjednice Vijeća Mjesnog odbora Poljanice,
održane 26. listopada 2026.
u objektu mjesne samouprave Poljanice, Dubrava 203,
s početkom u 19,00 sati
NAZOČNI ČLANOVI VIJEĆA: Ingrid Grgić, Marija Orešić, Zoran Grgić, Petar Vranjković, Ladislav Plantić, Denis Marković i Filip Marinović
Predsjedava: Petar Vranjković, predsjednik Vijeća.
Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati te otvara 17. sjednicu Vijeća Mjesnog odbora.
Predsjednik daje na verifikaciju zapisnik 16. sjednice.
Vijeće jednoglasno prihvaća tekst zapisnika 16. sjednice Vijeća održane dana 17. rujna 2026.
Na prijedlog predsjednika, Vijeće jednoglasno prihvaća i utvrđuje
D N E V N I    R E D:
1. Zaključak o prijedlogu za postavljanje javne rasvjete na nogostupu duž ulice Poljanički prilaz – donošenje zaključka;
2. Zaključak o prijedlogu za postavljanje klupa u ulicama Antolovečki put i Poljanički prilaz – donošenje zaključka;
3. Zaključak o prijedlogu za sanaciju ili zamjenu klupe u ulici Klin – donošenje zaključka;
4. Zaključak o prijedlogu za iscrtavanje parkirališnih mjesta u Božjakovinskoj ulici – donošenje zaključka;
5. Pitanja, prijedlozi i obavijesti.

Ad. 1. Zaključak o prijedlogu za postavljanje javne rasvjete na nogostupu duž ulice Poljanički prilaz – donošenje zaključka;
Nakon provedene rasprave, Vijeće jednoglasno donosi
ZAKLJUČAK
1. Predlaže se postavljanje stupova javne rasvjete duž istočne strane ulice Poljanički prilaz, od križanja s ulicom Antolovečki put i Čađavički put.
2. Gore navedeno predlaže se radi bolje vidljivosti na nogostupu koji se nalazi uz istočnu stranu Poljaničkog prilaza, budući postojeći stupovi javne rasvjete na zapadnoj strani kolnika zbog gustoće krošnji drvoreda slabo osvjetljavaju navedeni nogostup sa istočne strane.
Ad. 2. Zaključak o prijedlogu za postavljanje klupa u ulicama Antolovečki put i Poljanički prilaz – donošenje zaključka;
Nakon provedene rasprave, Vijeće jednoglasno donosi
ZAKLJUČAK
1. Predlaže se postavljanje klupa u ulicama Antolovečki put i Poljanički prilaz.
2. Gore navedeno predlaže se ponajprije radi osoba starije životne dobi, kako bi im se olakšao put do tramvajske stanice na ulici Dubrava i odlazak doktoru na području Retkovca.
Ad. 3. Zaključak o prijedlogu za sanaciju ili zamjenu klupe u ulici Klin – donošenje zaključka;
Nakon provedene rasprave, Vijeće jednoglasno donosi
ZAKLJUČAK
1. Predlaže se sanacija ili zamjena postojeće klupe  koja se nalazi u ulici Klin, između Prvog i Drugog Novoselskog odvojka, kod kbr.5. 
2. Gore navedeno predlaže se budući ista zbog dotrajalosti i postojećih oštećenja nije prikladna za uporabu.
Ad. 4. Zaključak o prijedlogu za iscrtavanje parkirališnih mjesta u Božjakovinskoj ulici – donošenje zaključka;
Nakon provedene rasprave, Vijeće jednoglasno donosi
ZAKLJUČAK
1. Razmotren je zahtjev građana za obnovu (ponovno iscrtavanje) postojećih parkirališnih mjesta u Božjakovinskoj ulici. 
2. Predlaže se ponovno iscrtavanje postojećih parkirališnih mjesta u Božjakovinskoj ulici od ulice Treće poljanice do ulice Lemeški put.
Ad. 5. Pitanja, prijedlozi i obavijesti
Zoran Grgić predložio je da se klupe na području Mjesnog odbora Poljanice redovito održavaju, odnosno saniraju i boje jednom godišnje, radi njihova očuvanja i produljenja vijeka trajanja. 
Predsjednik Vijeća Petar Vranjković izvijestio je članove o održanoj tribini o važnosti darivanja krvi u organizaciji Mjesnog odbora Poljanice. Također se raspravljalo o organizaciji akcije dobrovoljnog darivanja krvi u budućnosti.
Predsjednik Vijeća obavijestio je nazočne da će Mjesni odbor Poljanice dobiti projektor i projekcijsko platno za korištenje pri održavanju aktivnosti u prostorijama mjesne samouprave.
Ladislav Plantić ukazao je na potrebu početka izrade troškovnika za sljedeću godinu.
Ingrid Grgić izvijestila je članove Vijeća o temama razmatranima na sjednici Školskog odbora Osnovne škole Antuna Branka Šimića.
Završeno u 19:45 sati.
KLASA: 024-08/26-003/2231
URBROJ: 251-13-11-6/017-26-2
U Zagrebu, 26. listopada 2026.
Zapisnik sastavio: Filip Marinović
Zapisnik tehnički i administrativno
obradila: Sandra Šukunda
                                                                                                      Predsjednik
Vijeća Mjesnog odbora Poljanice
                                                                                                                 Petar Vranjković

